KR-útvarpið
KR-útvarpið er útvarp Knattspyrnufélags Reykjavíkur og hefur það verið starfrækt frá árinu 1999. KR-útvarpið hefur frá árinu 1999 sent beint frá öllum deildar-, bikar- og evrópuleikjum meistaraflokks karla í knattspyrnu, auk þess sem stundum hafa verið sendir út annálar og frá dráttum í evrópukeppnum. Á KR-útvarpinu hafa margir þekktir fjölmiðlamenn starfað og starfa margir enn. Útvarpið er á sínu 15. starfsári í ár.

Saga

Það voru þeir Höskuldur Þór Höskuldsson, Sigurjón M. Egilsson og Daníel M. Guðlaugsson þáverandi formaður KR-klúbbsins sem ræddu fyrstir um það hvernig hægt væri að gera starfsemi KR-klúbbsins enn öflugari og kviknaði þar hugmyndin um útvarps útsendingar. Sigurjón leiddi útvarpsmálið fyrst um sinn og náði samningum við Halldór Árna í Almiðlun um að senda út KR-útvarpið. Útvarpsleyfi fékkst síðan nokkrum dögum fyrir mót. Strax var hafist handa við að finna fleiri fjölmiðlamenn innan KR sem gætu komið og lýst leikjum fyrir útvarpið og voru þeir Bogi Ágústsson, Haukur Hólm og Þröstur Emilsson fengnir, auk þess sem að Kristinn Kjærnested og Pétur Pétursson lýstu nokkrum leikjum. Fyrsta útsending KR-útvarpsins, sem þá var á tíðninni 104,5 (MHz), var laugardaginn 15. maí 1999, sent var út frá Rauða Ljóninu á Eiðstorgi. Það var tilrauna útsending og heppnaðist hún mjög vel.

Þriðjudaginn þann 18. maí var síðan fyrsti leikur KR á Íslandsmótinu 1999, leikurinn var gegn ÍA og endaði 1-0 fyrir KR. Höskuldur Þór Höskuldsson var snemma í júní skipaður útvarpsstjóri, en mikil ánægja var með starfsemi útvarpsins. Seinnihluta sumars náðust síðan samningar við Margmiðlun um að senda KR-útvarpið út á netinu. KR-ingar út um allan heim gátu nú hlustað á útsendingar frá leikjum KR. Netheimur sér núna um útsendingu KR-útvarpsins á netinu.

Ásamt því að hafa ferðast til Akureyrar, Vestmannaeyja og Ólafsfjarðar hefur KR-útvarpið einnig fylgt meistaraflokki KR til Albaníu, Armeníu, Svíþjóðar, Danmerkur, Írlands, Grikklands, Slóvakíu, Færeyja, Úkraínu, Norður-Írlands, Sviss og Möltu til að lýsa leikjum KR í Meistaradeild Evrópu eða UEFA Bikarnum. KR-útvarpið hefur núna verið sent út 396 sinnum frá árinu 1999. Sendir KR-útvarpsins er staðsettur í Hafnarfirði og nást útsendingar þess á stórhöfuðborgarsvæðinu og Akranesi.

Starfsmenn

Núverandi starfsmenn
Núverandi starfsmenn á KR-útvarpinu eru:
Ágúst Bogason
Bjarni Felixson
Bogi Ágústsson
Guðmundur Kristjánsson - Denni
Hallgrímur Indriðason
Haukur Harðarson
Haukur Holm
Höskuldur Kári Schram
Höskuldur Þór Höskuldsson
Páll Sævar Guðjónsson
Þórunn Elísabet Bogadóttir
Þröstur Emilsson

Fyrrum starfsmenn
Á meðal fyrrum starfsfólks KR-útvarpsins eru:
Egill Helgason
Freyr Eyjólfsson
Gísli Marteinn Baldursson
Guðmundur Benediktsson
Heimir Guðjónsson
Henry Birgir Gunnarsson
Hilmar Guðjónsson
Jóhann Hlíðar Harðarson
Kristín Þorsteinsdóttir
Kristinn Kjærnested
Pétur Pétursson
Sigurður Pétur Harðarson
Willum Þór Þórsson

Tenglar
Síða KR-útvarpsins 
Hlustaðu á útvarpið í beinni

Tilvísanir

Knattspyrnufélag Reykjavíkur